Изх.№25-00-147/25.11.2024 г.

ОБС Вх. № 208/25.11.2024 г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Фиданов Кулевски–кмет на община Рудозем**

ОТНОСНО: Даване на съгласие за погасяване на задължения по безлихвен заем, получен съгласно чл. 103 ал. 1 от Закона за публичните финанси към Министерство на финансите в остатъчен размер на 300 000 лв.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Отправям до Вас искане за даване на съгласие за погасяване на задължения по безлихвен заем към Министерство на финансите в размер на 300 000 лв. Необходимите парични средства ще бъдат осигурени от капиталовата субсидия, § 31-13, която Община Рудозем получава от републиканския бюджет за настоящата календарна година.

Установено е, че са налични неусвоени остатъци от парични средства за следните обекти, включени в капиталовата програма, а именно:

1. Основен ремонт на ул. „Хан Крум”, гр. Рудозем, инженеринг и строителен надзор – 183 698 лв.
2. ППР на ул. „Иван Вазов”, гр. Рудозем – 13 317 лв.
3. ППР и пешеходен надлез към кв. Оскрушево, гр. Рудозем – 55 000 лв.
4. ППР към път II-86 до мост с. Грамаде, общ. Рудозем – 21 000 лв.
5. ППР на ул. „К.П. Войвода”, гр. Рудозем – 17 000 лв.
6. Авторски надзори – 9 985 лв.

В случай, че посочените средства по обекти не бъдат усвоени да края на тази календарна година, същите подлежат на възстановяване в републиканския бюджет, съгласно чл. 56, ал. 4 от Закона за държавния бюджет.

Следва да бъде посочено, че предвидените строително - монтажни работи обективно не могат да бъдат изпълнени в тези кратки срокове, като се има предвид техния мащаб. По отношение на проектирането за отделните обекти са проведени обществени поръчки, налице е решение за избор на изпълнител, но все още текат сроковете за обжалване от заинтересованите лица.

Уведомяваме Ви, че гореописаните обекти ще бъдат заложени в капиталовата програма за 2025 г. при същите обеми и параметри.

Предвид гореизложеното и на основание чл. 21, ал. 1, т. 8 от ЗМСМА, предлагам на Общински съвет –Рудозем да приеме следното

**ПРОЕКТОРЕШЕНИЕ:**

Общински съвет – Рудозем дава съгласие за погасяване на задължения по безлихвен заем, получен съгласно чл. 103 ал. 1 от Закона за публичните финанси към Министерство на финансите в остатъчен размер на 300 000 лв. с приходоизточник неусвоени средства от целева капиталова субсидия, разпределени по обекти, както следва:

1. Основен ремонт на ул. „Хан Крум”, гр. Рудозем, инженеринг и строителен надзор – 183 698 лв.
2. ППР на ул. „Иван Вазов”, гр. Рудозем – 13 317 лв.
3. ППР и пешеходен надлез към кв. Оскрушево, гр. Рудозем – 55 000 лв.
4. ППР към път II-86 до мост с. Грамаде, общ. Рудозем – 21 000 лв.
5. ППР на ул. „К.П. Войвода”, гр. Рудозем – 17 000 лв.
6. Авторски надзори – 9 985 лв.

СБ/МР

